Jada Fire

Jada Fire, echte namme Tenisha Roberta Myles (Los Angeles, 1 septimber 1976), is in rêstend Amerikaansk neakenmodel en pornografysk aktrise en prostituee fan Afro-Amerikaansk komôf, wa har artystenamme oft ek wol (mis)stavere wurdt as Jada Fyre of Jada Fires. 

Libben en karriêre
Jada Fire waard berne en groeide op yn Los Angeles, yn 'e steat Kalifornje, en kaam foar it earst mei de pornoyndustry yn kontakt troch har wurk by in tillefoanseksline. Hoewol't se yn 1998 al meispile yn har earste pornofilm, sette se pas yn 2003 útein mei in serieuze karriêre as pornoaktrise. 

Yn 2008 krige se bekendheid by in breder publyk mei har rol fan "Condi" (in parody op 'e doetiidske Amerikaanske minister fan Bûtenlânske Saken Condoleezza Rice), yn 'e Hustler-produksje Who's Nailin' Paylin? (mei Lisa Ann as Serra Paylin, in parody op 'e doetiidske Republikeinske fise-presidintskandidate Sarah Palin). Op 11 jannewaris 2011 hie se in koart kaméoroltsje yn 'e ôflevering Punching Water fan 'e Amerikaanske tillefyzjesearje Southland, as de freondinne fan in bindelid dy't by in hûssiking troch de plysje wekker makke wurdt. Op 2 febrewaris 2012 kundige se oan dat se de pornoyndustry de rêch ta keare soe. Tsjin dy tiid hie se yn teminsten 382 pornografyske films spile.

Prizen en nominaasjes
 Jier Priis Resultaat Kategory Foar har optreden yn2005AVN Awardnominearrebêste groepsekssêne (fideo) (mei Katja Kassin, Rio Mariah en Mark Davis)Sex Shooter V2007AVN Awardwûnbêste anale sekssêneManhunters2009Urban X Awardwûnbêste anale artysten.f.t.2010XRCO Awardtakendlidmaatskip XRCO Hall of Famen.f.t. 2011AVN Awardtakendlidmaatskip AVN Hall of Famen.f.t.Urban X Awardwûnbêste anale artysten.f.t.

Keppelings om utens
 Offisjele webside fan Jada Fire
 Biografy fan Jada Fire yn 'e Internet Movie Database (IMDb)
 Biografyske gegevens en filmografy fan Jada Fire yn 'e Internet Adult Film Database (IAFD)

Kategory:Amerikaansk neakenmodel
Kategory:Amerikaansk froulik pornoakteur
Kategory:Amerikaansk neakenmodel fan Afro-Amerikaansk komôf
Kategory:Amerikaansk froulik pornoakteur fan Afro-Amerikaansk komôf
Kategory:Amerikaansk prostituee
Kategory:Persoan berne yn 1976